WikipediA 


Galega lingvo 


La galega lingvo (ISO-kodo ISO 639-2: glg, ISO 639- 
1 :gl) estas latinida lingvo tre simila al la portugala aŭ, 
kiel tradicie defendas lingvistiko, dialekto de la 
portugala. 

Ĝi estas parolata precipe en nordokcidenta Hispanio 
en Galegio. Entute 3 milionoj da homoj parolas ĝin. 
Ĝi ankaŭ estas ofte parolata en la tre abunda 
elmigrinta galega diasporo. 

Historio 


La galega lingvo estas pli-ol-miljara lingvo kiu pro 
politikaj cirkonstancoj eniris tunelon de altrudita 
silentado en la unuaj jardekoj de la 16a jarcento. Iom post iom 
ĝi iĝis diskriminaciilo kaj kaŭzo de morala kaj korpa sufero de 
multnombraj generacioj. La seninterrompa parola uzo fare de 
modestaj homoj kaj la laboro de la elita intelektularo, kiu de la 
19a jarcento sukcesis revalorigi ĝin, ebligis la savon de la 
hodiaŭa ĉefa identiga trajto de galegoj kiu laŭ Prolingua^, ĝi 
estas samtempe esenca bazo de la galega kulturo. La laboro de 
ĉiuj tiuj homoj ebligis ke hodiaŭ Galegio estas historia nacieco 
kaj disponas politikan aŭtonomecon. Siavice la diversaj 
aŭtonomaj registaroj metis la fundamenton por la socia restarigo 
de la galega lingvo, ĉefe en la kampoj de instruado, 
administracio kaj publikaj amaskomunikiloj ^. 



Galega 


Galego 

Parolata en 

Galegio (Hispanio) 

Parolantoj 

2 500 000 

Denaskaj parolantoj 3.188.400 

Skribo 

latina 

Lingvistika jklasifiko! 

Hindeŭropa lingvaro 

Italika 


Latinida 


Oficiala statuso 

Oficiala lingvo en Galegio 

Reguligita de 

Reĝa Galega Akademio 


Lingvaj kodoj 

Lingvaj kodoj 


ISO 639-1 

gi 

ISO 639-2 

gig 

ISO 639-3 

gig 

Glottolog 

galil258 

Angla nomo 

Galician 

Franca nomo 

galicien 



Kritiko 


mapo pri la lingvoj parolataj sur la Ibera 
duoninsulo: la galega bildigita mezverde 



















Ekzistas polemiko pri la memstara karaktero de la lingvo. Laŭ opinio de 
granda parto de lingvistoj, la galega kaj la portugala estas unusola lingvo, 
dum aliaj konsideras ke post jarcentoj de diverĝo, ĝi povas esti konsiderata 
memstara. La interkompreniĝo inter ambaŭ variantoj estas sufiĉe facila. La 
galega ankaŭ estas bone komprenata de hispanlingvanoj . 

La polemiko etendiĝas al la literatura normo kaj al la ortografio. La 
oficialan normon flegas la Reĝa Akademio de la galega lingvo, kies 
ortografiaj priskriboj estas proksimaj al tiuj de la hispana lingvo. Ekzistas 
diversaj grupoj kiuj favoras alternativan normon kaj ortografion, pli 
proksiman al la portugala lingvo, el kiuj ili ankaŭ emas preni la 
neologismojn. La movado por ortografia unuecigo kun aliaj variantoj de la portugala nomiĝas reintegrismo 
(reintegracionismo). 

Literaturo en la galega lingvo 

■ Literaturo en la galega lingvo 

■ Rosalia de Castro 

■ Castelao 

■ Manuel Rivas 

■ Helena Villar Janeiro 

■ Begona Paz 



vokaloj de la galega lingvo 


Vidu ankaŭ 

■ Lingvistiko 

■ Listo de lingvoj 

■ Lingva familio 


Eksteraj ligiloj 


■ http://gl.wikipedia.org Galega Vikipedio 

■ http://www.realacademiagalega.org Reĝa Akademio de la Galega Lingvo 

■ http://www.agal-gz.org Asocio Galega de la Lingvo (asocio kiu favoras ortografion pli 
proksiman al la portugala) 

■ http://www.aglp.net/ Akademio Galega de la Lingvo Portugala (ankaŭ favora al portugaleca 
ortografio - Nova ortografio) 

■ http://www.mdl-galiza.org Movado por la defendo de la lingvo (ankaŭ favora al portugaleca 
ortografio) 

■ http://www.ethnologue.com/show_language.asp?code=glg La galega en Ethnologue (angle) 

■ http://www.bvg.udc.es Virtuala Galega Biblioteko 

■ http://www.galego.org Organizo favora al la galega (en norma ortografio) 


Notoj kaj referencoj 


1. t ProLingua estas platformo por la defendo kaj akcelo de la galega lingvo. ProLingua rifuzas 
iun ajn pretendon pri ĝia alproprigo aŭ aljuĝo al ajna grupo aŭ ideologio. 







2. t Manifesto pri la galega lingvo (http://www.prolingua.gal/quen-somos/manifesto/esperanto), 
ProLingua postulas i.a. ke oni ne uzu ajnan leĝmezuron kaŭzontan al galegoj la perdon je la 
rajto uzi kaj scii la galegan lingvon kaj fari el tiu lingvo simbolon de galega identeco. 


Elŝutita el "https://e 0 .wikipedia. 0 rg/w/index. php?title=Galega_lingvo&oldid=6496625" 


Ĉi tiu paĝo estis lastafoje redaktita je 17:05, 25 dec. 2018. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondiĉojn por detaloj. 




